
 Број: 02 - __________                                                                                                     П Р Е Д Л О Г
_______ 2018 година                                                                                                  
С к о п ј е                                      
ЗАПИСНИК
од Дваесеттата седница на Управниот одбор на
Фондот за здравствено осигурување на Македонија,
одржана на 12 октомври 2018 година со почеток во 12.00 часот во просториите на Фондот за здравствено осигурување на Македонија

Присутни членови на Управниот одбор:

· Верица Проковиќ, претставник од Министерството за финансии - претседател;
· Проф. Д-р Ненад Гавриловиќ, претставник на осигурениците  - член;

· Проф. Д-р Назми Ејупи, претставник на стопанствениците во Република Македонија  - член;

· Д-р Димитар Димитриевски, претставник на пензионерите во Република Македонија – член;
· Д-р Љубиша Каранфиловски, претставник од Сојузот на синдикатите на 

      Македонија – член. 

Отсутни членови на Управниот одбор:

· Д-р Ридван Асани, претставник од Министерството за здравство - заменик на претседателот; 
· Д-р Илбер Бесими, претставник од Лекарската, Фармацевтската и Стоматолошката комора на Македонија – член.
Присутни од ФЗОМ:

· Орхан Рамадани, директор на ФЗОМ;
· Данаил Дончев, директор на ФЗОМ;
· М-р Кристина Христова, директор на секторот за фармација (делумно присутна);
· Д-р Игор Неловски, советник на директорот (делумно присутен);
· Миле Сугарев, директор на сектор за финансиски прашања (делумно присутен);
· М-р Даниела Јовческа Ѓуровска, раководител на одделение во правен сектор (делумно присутна);
· Емилија Божиновска, шеф на одел во правен сектор, во својство на записничар
Претседателката на Управниот одбор Верица Проковиќ ја отвори и водеше седницата. Потоа утврди дека се присутни пет членови на Управниот одбор, со што се утврди дека постојат услови за полноважно да се работи и одлучува, по што го прочита претходно доставениот 
П Р Е Д Л О Г - Д Н Е В Е Н  Р Е Д
· Усвојување на записникот од Шестнаесеттата седница на Управниот одбор одржана на 30 јули 2018 година

· Усвојување на записникот од Седумнаесеттата седница на Управниот одбор одржана на 18 и 19 септември 2018 година

· Усвојување на записникот од Осумнаесеттата седница на Управниот одбор одржана на 20 септември 2018 година

1. Предлог за донесување на Одлука за утврдување на предлог референти цени на лекови кои се на Листата на лекови кои паѓаат на товар на Фондот за здравствено осигурување на Македонија;
2. Предлог за утврдување на референтни цени за здравствени услуги; 
3. Предлог за изменување на Одлуката за утврдување на висината на вкупниот договорен надоместок за ПЗУ кои вршат специјалистичко консултативна стоматолошка здравствена заштита од дејностите орална хирургија, ортодонција и протетика за 2018 година;  

4. Правилник за изменување и дополнување на Правилникот за подготвување, донесување и изменување на годишниот план на приходи и расходи за финансирање на јавните здравствени установи за остварарување на правата од здравственото осигурување;
5. Информација во врска со барањето од ДИК Страшо Пинџур од Кавадарци за промена на обезбедувањето за плаќање на долг;
6. Предлог Одлука за изменување на Одлуката за утврдување на договорен надоместок на јавните здравствени установи за 2018 година за ЈЗУ УК за радилогија, ЈЗУ УК за психијатрија и Институти – Медицински Факултет;
7. Предлог Одлука за изменување на Одлуката за утврдување на договорен надоместок на јавните здравствени установи за 2018 година за ЈЗУ Стоматолошки клинички центар „Свети Пантелејмон“;
8. Одлучување за барања за склучување на договор, односно анекс на договор за ортопедски и други помагала: 
1. Барање од Центар за ортотика и протетика „Славеј“ АД од Скопје (ФЗОМ број 10-12794/1 од 6.9.2018 година)

2. Барање од ПЗУ Аптека „Промедика Фарм“ од Скопје (ФЗОМ број 10-12885/1 од 7.9.2018 година)

3. Барање од ПЗУ Аптека „Еурофарм“ од Битола  (ФЗОМ број 10-10358/1 од 16.07.2018 година)

4. Барање од Еуро-фарм ДООЕЛ  од Битола  (ФЗОМ број 10-10360/1 од 16.07.2018 година)

5. Барање од ПЗУ Аптека Бродлек од Македонски Брод (ФЗОМ број 10-10362/1 од 16.07.2018 година)

9. Разно. 
Предлогот беше едногласно прифатен без дополнителни предлози за негово проширување, со што за работата на дваесеттата седница, Управниот одбор едногласно го усвои следниот 
Д Н Е В Е Н  Р Е Д
· Усвојување на записникот од Шестнаесеттата седница на Управниот одбор одржана на 30 јули 2018 година

· Усвојување на записникот од Седумнаесеттата седница на Управниот одбор одржана на 18 и 19 септември 2018 година

· Усвојување на записникот од Осумнаесеттата седница на Управниот одбор одржана на 20 септември 2018 година

1. Предлог за донесување на Одлука за утврдување на предлог референти цени на лекови кои се на Листата на лекови кои паѓаат на товар на Фондот за здравствено осигурување на Македонија;
2. Предлог за утврдување на референтни цени за здравствени услуги; 
3. Предлог за изменување на Одлуката за утврдување на висината на вкупниот договорен надоместок за ПЗУ кои вршат специјалистичко консултативна стоматолошка здравствена заштита од дејностите орална хирургија, ортодонција и протетика за 2018 година;  

4. Правилник за изменување и дополнување на Правилникот за подготвување, донесување и изменување на годишниот план на приходи и расходи за финансирање на јавните здравствени установи за остварарување на правата од здравственото осигурување;
5. Информација во врска со барањето од ДИК Страшо Пинџур од Кавадарци за промена на обезбедувањето за плаќање на долг;
6. Предлог Одлука за изменување на Одлуката за утврдување на договорен надоместок на јавните здравствени установи за 2018 година за ЈЗУ УК за радилогија, ЈЗУ УК за психијатрија и Институти – Медицински Факултет;
7. Предлог Одлука за изменување на Одлуката за утврдување на договорен надоместок на јавните здравствени установи за 2018 година за ЈЗУ Стоматолошки клинички центар „Свети Пантелејмон“;
8. Одлучување за барања за склучување на договор, односно анекс на договор за ортопедски и други помагала: 
1. Барање од Центар за ортотика и протетика „Славеј“ АД од Скопје (ФЗОМ број 10-12794/1 од 6.9.2018 година)

2. Барање од ПЗУ Аптека „Промедика Фарм“ од Скопје (ФЗОМ број 10-12885/1 од 7.9.2018 година)

3. Барање од ПЗУ Аптека „Еурофарм“ од Битола  (ФЗОМ број 10-10358/1 од 16.07.2018 година)

4. Барање од Еуро-фарм ДООЕЛ  од Битола  (ФЗОМ број 10-10360/1 од 16.07.2018 година)

5. Барање од ПЗУ Аптека Бродлек од Македонски Брод (ФЗОМ број 10-10362/1 од 16.07.2018 година)

9. Разно. 
Потоа се пристапи кон разгледување на точките на дневниот ред. 
· Усвојување на записникот од Шестнаесеттата седница на Управниот одбор одржана на 30 јули 2018 година

· Усвојување на записникот од Седумнаесеттата седница на Управниот одбор одржана на 18 и 19 септември 2018 година

· Усвојување на записникот од Осумнаесеттата седница на Управниот одбор одржана на 20 септември 2018 година

Управниот одбор без забелешки, едногласно ги усвои записниците од Шестнаесеттата седница одржана на 30 јули 2018 година, Седумнаесеттата седница одржана на 18 и 19 септември 2018 година и Осумнаесеттата седница на Управниот одбор одржана на 20 септември 2018 година.

ТОЧКА 1 -  Предлог за донесување на Одлука за утврдување на предлог референти цени на лекови кои се на Листата на лекови кои паѓаат на товар на Фондот за здравствено осигурување на Македонија
Кристина Христова наведе дека се работи за стандардна процедура која тековно ја работи комисијата за референтни цени за лекови при што при разгледување на сите расположливи податоци за лекови од Листата на лекови кои паѓаат на товар на Фондот и нивните цени во Република Македонија и референтните земји, комисијата достави предлог за нови максимални референтни цени за лекови. Истите во една транспарентна постапка по нивното донесување од страна на Управниот одбор би се објавиле на веб страницата на Фондот по што следуваат 15 дена рок за доставување на евентуални забелешки од носители на решенија за ставање на лек во промет во РМ кои понатаму би се разгледувале детално во постапката пред Управниот одбор на ФЗОМ да утврди нови максимални референтни цени на лекови од Лисата на лекови кои паѓаат на товар на Фондот.  

Во однос на поставеното прашање од страна на членот Д-р Димитар Димитриевски, зошто се зголемуваат цените на одредени генерики на лекови беше одговорено од страна на Кристина Христова дека кај одредени специфични лекови постои зголемување на цените поради суровините на истите како на пример кај коагулациските фактори, кои придонесуваат да се зголеми цената на генериката на лекот. Притоа Кристина напомена дека овие предлог цени не се конечни и дека референтните цени за овие предложени лекови ќе се утврдат по завршување на целокупната постапка.  
По ова излагање и дискусијата што следеше, Управниот одбор едногласно го прифати предлогот и едногласно ја донесе предложената 

Одлука

за утврдување на референти цени на лекови кои се на Листата на лекови кои паѓаат на товар на Фондот за здравствено осигурување на Македонија
ТОЧКА 2 - Предлог за утврдување на референтни цени за здравствени услуги; 
Д-р Игор Неловски објасни дека Предлогот за утврдување на референтни цени за здравствени услуги е изготвен од страна на Комисијата за референтни цени која при ревидирањето на цените се води според Методологијата за утврдување на референтни цени, каде како основа се земаат податоци за реалните трошоци за здравствената услуга по пациент во ЗУ. Притоа напомена дека најголемиот број на здравствени установи немаат соодветни системи за следење на трошоците по пациент поради што истите подолг период не се ревидирани. Исто така укажа дека најголемиот дел од цените на ДСГ услугите не се сменети од 2010, а во недостаток на податоци за реалните трошоци за здравствената услуга (по пациент) и барањата од самите здравствени установи (во повеќе наврати) за зголемување на референтната цена, заради зголемување на трошоците како резултат на инфлаторните движења, комисијата како основа за зголемување на трошокот на здравствените услуги тргна од кумулативната инфлација за периодот 2010-2018 (со проекција за 2018) според официјалните податоци на Народна банка на Р. Македонија, која изнесува 15%. При тоа Комисијата го имала предвид фактот дека во овој период за одреден број на ДСГ услуги е ревидирана референтната цена според Методологијата за утврдување на референтни цени, односно според трошоците по пациент додека за ДСГ услугите на кои им е ревидирана цената во периодот 2015-2018 година не се предлага зголемување на цената, а за ДСГ услугите чија цена е ревидирана во 2012 и 2013 предлогот е цената да се зголеми за 9% (инфлација за периодот 2012-2018).

На прашање на претседателката Верица Проковиќ зошто толку голем период не се ревидирани референтните цени за ДСГ услугите, д-р Игор даде појаснување дека тоа се должи на тоа дека здравствените установи не ги следат реалните трошоци по пациент и тоа колку време лекарот поминал со пациентот. 

Директорот Орхан Рамадани се надоврза на дискусијата и укажа на тоа дека ревидирањето на референтните цени на ДСГ услугите се врши како резултат на инфлаторните движења, а по насока на Државниот завод за ревизија кој имал забелешка дека подолг период истите не се ревидирани. 
Притоа од страна на д-р Игор Неловски беше посочено дека поголемите здравствени установи кои работат со поголем број на пациенти потребно е во иднина да се инсистира да воведат компјутерска евиденција – програм за следење на трошоците за третман по пациент и тоа како најточен податок да биде основа за ревидирање на референтите цени, при разгледувањето на барањата за промена на референтните цени. 
По ова излагање и дискусијата што следеше, Управниот одбор едногласно го прифати предлогот и едногласно ги донесе предложените

Одлука 
за дополнување на Одлуката за утврдување на референтни цени за пакети на завршени здравствени услуги од болничката здравствена заштита од областа на кардиологија
Одлука 
за изменување и дополнување на Одлуката за утврдување на референтни цени за пакетите на завршени епизоди на лекување за специјалистичко – консултативна здравствена заштита - амбулантски
Одлука 
за изменување и дополнување на Одлуката за утврдување на референтни цени за болничката здравствена заштита за акутни случаи
и
Одлука 
за дополнување на Одлуката за утврдување на референтни цени во специјалистичко – консултативна здравствена заштита 
ТОЧКА 3 - Предлог за изменување на Одлуката за утврдување на висината на вкупниот договорен надоместок за ПЗУ кои вршат специјалистичко консултативна стоматолошка здравствена заштита од дејностите орална хирургија, ортодонција и протетика за 2018 година
Предлогот беше презентиран од страна на Миле Сугарев кој наведе дека поради раскинување на договорот на носителот на единствениот тим д-р Соња Мазаковска во ПЗУ Д-р Георги Мазаковски oд Крива Паланка, која обезбедува услуги од областа на специјалистичко консултативна стоматолошка здравствена заштита поради пензионирање, потребна е корекција на висината на договорниот надоместок.  
По куса дискусија, врз основа на предлогот содржан во работните материјали за оваа точка од дневниот ред, Управниот одбор едногласно донесе

Одлука
 за утврдување на висината на вкупниот договорен надоместок за ПЗУ кои вршат специјалистичко консултативна стоматолошка здравствена заштита од дејностите орална хирургија, ортодонција и протетика за 2018 година  

ТОЧКА 4 - Правилник за изменување и дополнување на Правилникот за подготвување, донесување и изменување на годишниот план на приходи и расходи за финансирање на јавните здравствени установи за остварарување на правата од здравственото осигурување
Образложение во врска со потребата од донесување на измени и дополнувања на Правилникот за подготвување, донесување и изменување на годишниот план на приходи и расходи за финансирање на јавните здравствени установи за остварарување на правата од здравственото осигурување даде директорот Орхан Рамадани. При тоа даде осврт дека измените се однесуваат на олеснување, поедноставување на постапката за утврдување и донесување на годишните финансиски планови на јавните здравствени установи за потребите на трезорското работење при што укажа дека според сегашната регулатива Управниот одбор на ФЗОМ до 1 ноември утврдува максимални надоместоци за наредната година (технички буџети) врз основа на кои ЈЗУ изготвуваат финансиски планови, но овие планови се само технички и се менуваат кога ќе бидат усвоени договорните надоместоци за наредната година. Во предложената измена се предвидува како технички буџети да важат, надоместоците од ФЗОМ што се важечки на 1 ноември во тековната година. 
По објаснувањето и дискусијата што следеше, Управниот одбор едногласно донесе 

Правилник 
за изменување и дополнување на Правилникот за подготвување, донесување и изменување на годишниот план на приходи и расходи за финансирање на јавните здравствени установи за остварарување на правата од здравственото осигурување
ТОЧКА 5 – Информација во врска со барањето од ДИК Страшо Пинџур од Кавадарци за промена на обезбедувањето за плаќање на долг

Објаснување на предлогот даде Даниела Јовческа – Ѓуровска, наведувајќи дека станува збор за обврзникот ДИК Страшо Пинџур од Кавадарци за кого од страна на Фондот за здравствено осигурување – Подрачна служба Кавадарци е поведена постапка пред извршител за наплата на долг по основ на неплатен придонес за задолжително здравствено осигурување, при што истиот бара од страна на Управниот одбор да му се дозволи друг правен начин на наплата на побарувањето, затоа што според неговото објаснување од страна на извршителот е извршен попис и е ставена прибелешка на недвижен имот чија вредност неколкукратно ја надминува висината на неговото побарување кон Фондот, како и фактот дека дел од недвижниот имот е отуѓен на трети лица пред да биде поднесено барањето за извршување и не е извршена промена на сопственоста во Катастарот. При тоа обврзникот понуди да плати за вршење на проценка на недвижности во негова сопственост, над кои не се спроведува извршување за да докаже дека нивната вредност е доволна за обезбедување на побарувањето на Фондот и побара на тие објекти да се запише хипотека во корист на Фондот. Раководителката Даниела укажа и на тоа дека ова барање било разгледано и на претходните седници на Управниот одбор каде се одлучило првично да се направи проценка од страна на Бирото за судски вештачења за вредноста на понудениот имот. Со оглед на тоа дека проценката на имотот изнесувала 18.843.168 денари, а дологот кој ги има спрема Фондот изнесува 22.537.957 денари, обрзникот ДИК Страшо Пинџур на оваа седница на Управниот одбор понуди нова дополнителна проценка за движни ствари односно машини во износ од 5.816.500,00 денари, при што вкупната проценка на понудениот недвижниот имот и движните ствари достигнува износ од 24.659.668 денари.

По дискусијата, Управниот одбор го донесе следните:

Заклучоци

1. Се одобрува барањето од ДИК Страшо Пинџур АД Кавадарци бр. 03-3868/1 од 09.03.2018 година поднесено преку адвокат Бранко Колев од Кавадарци.

2. Фондот за здравствено осигурување на Македонија заедно со подносителот на барањето ДИК Страшо Пинџур АД Кавадарци, да ја започнат постапката за склучување на Спогодба за исплата на долг со извршна клаузула за ставање на недвижни ствари под хипотека и залог на движни ствари, наведени во Проценка од Биро за судски вештачења СВ 5 110/18 од 11.07.2018 година и Проценка од Биро за судски вештачења СВ V 177/2018 од септември 2018 година и нејзина солемнизација на нотар.

3. Врз основа на склучената Спогодба, Фондот за здравствено осигурување – Подрачна служба Кавадарци да го извести надлежниот извршител за повлекување на налогот за извршување.
ТОЧКА 6 - Предлог Одлука за изменување на Одлуката за утврдување на договорен надоместок на јавните здравствени установи за 2018 година за ЈЗУ УК за радилогија, ЈЗУ УК за психијатрија и Институти – Медицински Факултет

Објаснување на предлогот даде Миле Сугарев кој посочи дека со дадената предлог одлука се вршат корекции на претходно одредениот надоместок на јавните здравствени установи за специјализанти, бидејќи тројца доктори претходно не биле ставени на списокот.
По објаснувањето, имајќи ги во вид и работните материјали за оваа точка на дневниот ред, Управниот одбор без дискусија едногласно ја донесе предложената 
Одлука 
за изменување на Одлуката за утврдување на договорен надоместок на јавните здравствени установи за 2018 година за ЈЗУ УК за радилогија, ЈЗУ УК за психијатрија и Институти – Медицински Факултет

ТОЧКА 7 – Предлог Одлука за изменување на Одлуката за утврдување на договорен надоместок на јавните здравствени установи за 2018 година за ЈЗУ Стоматолошки клинички центар „Свети Пантелејмон“
Објаснување на предлогот даде Миле Сугарев кој посочи дека со дадената предлог одлука се врши усогласување на надоместокот за Стоматолошки клинички центар за специјализанти со Министерството за здравство и дека изменетиот надоместок не се однесува на нови специјализанти.  

На прашањето поставено од членот проф. д-р Ненад Гавриловиќ кое се однесуваше на точката 6 и точката 7 од дневниот ред дали има преостанати средства во буџетот на Фондот за оваа намена, беше даден одговор од страна на директорот Орхан Рамадани дека Фондот ги следи надоместоците кои се утврдуваат на здравствените установи и дека овие средства за специјализанти се обезбедени.  

По објаснувањето, имајќи ги во вид и работните материјали за оваа точка на дневниот ред, Управниот одбор едногласно ја донесе предложената

Одлука 
за изменување на Одлуката за утврдување на договорен надоместок на јавните здравствени установи за 2018 година за ЈЗУ Стоматолошки клинички центар „Свети Пантелејмон“
ТОЧКА 8 - Одлучување за пријави за склучување на договор, односно анекс на договор за ортопедски и други помагала
Во рамките на оваа точка од дневниот ред, Управниот одбор согласно членот 11, став 3 и 4 на Правилникот за индикациите за остварување на право на ортопедски и други помагала, одлучуваше во врска со поднесените пријави за склучување на договор, односно анекс на договор за ортопедски и други помагала. Беа разгледани следните пријави односно барања: 1. Центар за ортотика и протетика „Славеј“ АД од Скопје (ФЗОМ број 10-12794/1 од 6.9.2018 година) 2. ПЗУ Аптека „Промедика Фарм“ од Скопје (ФЗОМ број 10-12885/1 од 7.9.2018 година) 3. ПЗУ Аптека „Еурофарм“ од Битола  (ФЗОМ број 10-10358/1 од 16.07.2018 година) 4. Еуро-фарм ДООЕЛ  од Битола  (ФЗОМ број 10-10360/1 од 16.07.2018 година) 5. ПЗУ Аптека Бродлек од Македонски Брод (ФЗОМ број 10-10362/1 од 16.07.2018 година).
Управниот одбор во врска со точката 8 едногласно ги донесе следните одлуки:

1. Одлука за склучување на анекс на договор за издавање на ортопедски и други помагала за Центар за ортотика и протетика „Славеј“ АД од Скопје (ФЗОМ број 02-14722/1 од 16.10.2018 година)
2. Одлука за склучување на анекс на договор за издавање на ортопедски и други помагала за ПЗУ Аптека „Промедика Фарм“ од Скопје (ФЗОМ број 02-14722/5 од 16.10.2018 година) 

3. ПЗУ Аптека „Еурофарм“ од Битола  (ФЗОМ број 02-14722/4 од 16.10.2018 година)

4. Одлука за склучување на анекс на договор за издавање на ортопедски и други помагала за Еуро-фарм ДООЕЛ  од Битола  (ФЗОМ број 02-14722/3 од 16.10.2018 година) 

5. Одлука за склучување на договор за издавање на ортопедски и други помагала за ПЗУ Аптека Бродлек од Македонски Брод (ФЗОМ број 02-14722/2 од 16.10.2018 година)

По донесувањето на одлуките од точката 8, бидејќи не беа дадени предлози за расправање во рамките на точката 13 - Разно, дневниот ред беше исцрпен и Управниот одбор во 14.15 часот заврши со работата на дваесеттата седница.
    Записничар,                                            Управен одбор

                          Емилија Божиновска                                       Претседател,

                                                                         Верица Проковиќ
Овој записник беше едногласно усвоен од Управниот одбор на седницата одржана на 30 ноември 2018 година.

